《灵石日长老访留之樗庵》
宋代·刘克庄

妄念已知今世错，勤修别结后身缘。
尺三汗脚踏龙尾，丈六金身坐象筵。
昔趁蛾眉班谒帝，今从牛矢路归田。
未知葱岭何边去，且向庵中伴老禅。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。